Bsundaheitn im boarischn Vokabular

De boarische Sprouch hout se wej olle lewendinga Sprouchn iwa d Joarhundert entwicklt und entwicklt se aa su waiter. Es git an girbtn Wortschoz, asserdean wern wej in praktisch jeder Sprouch Werter as ondere Sprouchn (z. B. franzesisch, jiddisch, tschechisch...) mit afgnumma und braucht, wej wenns ainge warn (assimiliad). Gem touts asu aftolt Erbwerter, Lenwerter und Fremdwerter.

A ondere Aftalung gejt nouch de Bsunderhaitn in Wortschoz. Dou gits speziöll boarische Kennwerter, dej wous blous in boarische Dialekte git. Waiters Werter, dej wou es Boarische gmoansom mit ondere owerdeitsche Dialekte hout. Und es git Werter, dej wous mit da Houchsprouch gmoansom hout. Dej olle natirle in mejer oda wenger boarische Entwicklungs- und Lautforma.

Der Artikl ejtz gejt afn unterschiedlinga Wortschoz zwischa Boarisch und Standarddeitsch a.

## Boarische Kennwerter (speziöll boarischer Wortschoz)

(sää dazua aa an Artikl Bairische Kennwörter)

Bol d Sprouchwissnschoftler vo boarische Kennwerter ren, nou moanas Werter, dej wou de boarischn Dialekte (historisch) vo de Nochbardialektgruppm ogrenzn. Des hoisst ower niat umbedingt, das dej Werter eanere Wurzln in Boarischn hom mejn, und niat, dass dej Werter nejchads sunst in deitschn Sprouchraum gem ko oda frejers gem hout kinna, oda dass olle Werter in gsomtn boarischn Sprouchraum git oda gem hout mejn. Oa Werter han schou asgstorm, oa kenna ner nu de öltern Lait, und oa gits ner nu in a por olte Londmundortn oda ner nu in a por Gechadn. Ondere dageng wern nu braucht, und a por han sugor in d Standardsprouch afgnumma worn. A Aswol vo boarische Kennwerter, mit eanerer Sprouchgschicht:

## Waiterer unterschidlicher Wortschoz zwischa Boarisch und Standarddeitsch

De gnenntn Werter in de Tabölln kinna frale ner a kloane Aswol vo de etle tausad boarische Werter saa. Gej touts douda niat um Werter mit Lautunterschid, sundern wenn in Boarischn gonz ondere Werter fia de standarddeitschn oder gmoaeitschn stenga.

### Adjektive

### Griaß

### Artikl

D Bsunderhait ba de Artikl han niat d Werter on sich, sundern das es Boarische betonte und unbetonte Forma hout. Dou ejtz werns ner kurz dorgstöllt, mejerer stejt af da Saitn zu da boarischn Grammatik.

### Demonstrativpronomen

### Relativpronomen

### Adverbien und ondere

### Substantive

#### Kulinarischs

### Verbn

## Nama

Dialekt: Obaboarisch

### Vornama

Wia in andane Sprachn a gibts an haufn **Vornama**, de zwar woandas a heagnomma wean, oba lokal a eigne Ausproch oda Kuazfoam hobn.

Im Boarischn wead eiganlte fast a jeda Nam vaküazt. Heifig gschicht des duachs weglassn vo am Teil hint' oda voan und duachs ohenga vo da Vakloanarungfoam. Des geht dann aso: Ludwig --> wig (des "Lud" wead wegglassn) und dann vakloanat mit "-al" --> Wiggal. Beim Ludwig gibts a no a wengal schwera erkärbare Foam: Ludwig --> Lug (des "dwi" lasst se scho sakrisch schwar ren mit 6 Hoiwe!) --> Luggi.

#### Buama
:* Da Done is da Anton (Preißn deafn a Toni song, head si sunsd wia "Danone" o)
:* Da Flori is da Florian
:* Da Fonse hoaßt in da Hochsproch Alfons
:* Da Gust(l) is da August oda da Gustav
:* Da Hansi hoaßt einglich Johann oda Johannes
:* Da Hausl is da Balthasar
:* Da Hias(l) hoaßt Matthias, wobei des "ia" zsamzong ausgsprocha werd
:* Da Jackl hoaßt Jakob
:* Da Klausi hoaßt vielleicht Klaus, kunt aba a da Nikolaus sei
:* Da Lenz is da Lorenz
:* Da Lugge, da Luze oda da Wiggerl is da Ludwig
:* Da Moatl oda Martl is da Martin
:* Da Nazi is da Ignaz
:* Da Schorsch hoaßt Georg
:* Schosi hod da Schorsch ghoaßn wiara no kloa gwen is
:* Da Sepp oda Bebbe hoaßt einglich Josef oda Joseph
:* Da Stachus is da Eustachius
:* Da Vesti is da Sylvester
:* Da Voitl is da Valentin
:* Da Wastl is da Sebastian

#### Madl
:* S'Anamirl hoaßt Anna-Maria
:* De Beppi (oda Peppi) is de Josephine
:* D'Fanni odas Fanndal oda Zisse hoasst d Franziska, modana songs *Franzi* dazua
:* S'Hannel hoaßt eigentlich Johanna
:* Wer a Katl (a Katharina) hod, dea braucht koan Humd am Hof, song d'Bauan
:* D'Lisi, S'Lisal und a d'Sisi hoaßn olle Elisabeth
:* D'Mari kimmt vo Maria
:* D`Miatzl oda D`Mitzi hom am Taufschei a Maria schteh.
:* S'Nandl hoaßt Anna 
:* D'Nessi haßt Agnes (z'mindest im Ostn)
:* D'Resl wiedarum kimmt vo da Theresia
:* D'Rosl ko d' Rosemarie, d' Rosa oda a d' Roswitha sei
:* De Schoschi is de Georgine
:* De Vevi oda s' Veverl is de Genoveva´
:* D'Vroni kimmt vo Veronika
:* D'Zenze kimmt vo Kreszentia
:* D'Zili hoaßt Cäcilie

Zu friahrane Zeitn hom de Pfarrer in manche Gegndn vo Baiern des kirchliche Recht recht restriktiv ghandhabt und am ledig geborna Kind an Nam vom Dogheilign der grod zu da Geburt im Kalenda dro war gem. Warn grod zwoa Heilige dro, hots da ausgfoinare sei miassn. (D'Pfarrer woitn damit d'Muada unds Kind füa d Sünd strafa) Des hod in Baiern manch sejtna Vornam zu am ziemlichn Aufschwung vahoifa, wia zum Beispui am Sylvester oda am Eustachius.

Zwoa recht scheene Nama, de aba durch de neiere Gschicht international mit recht negative Sachn verbundn wern und deswegn kaum mehr benutzt wern san foigende:
* *D' Stasi* schreibt se Anastasia, heitztog denkt aba jeda ans "Ministerium für Staatsicherheit" aus da friaran DDR
* *Da Naz* schreibt se Ignaz, heitztog denkt aba jeda an an Anhänga vo da NSDAP, am Hitler oda sonst oana rechtsextremen Padei
Bei da Deitschn Wikipedia steht beim Naz, daß wega da Vabreitung vo dem Nama Ignaz im Böhmischn und in Estareich d' Leid aus Estareich und Böhmen friara umgangssprachlich Nazi gnennt woan san.

Schau aa Listn vo boarische Vornam

### Nachnama

Freili gibts im boarischn Sprachraum ned nur **Vornama**, sondan a **Nachnama**. Und das ned so oafach is a no an **Ruafnama** und manchmoi a an **Hausnama**.
Wenns'd oan froagst wiara hoaßt, sogd a da wahrscheinli sein richtign Vornama, wiara im Pass steht. Wenns'd wissn mogst, wia sei Nachnama laut, frogstn wia ra si schreibt, wei der werd einglich nur zum Untaschreibn hergnomma. Ruafn duad ma d'Leid entsprechend de oban Beispui. Aufm Land de Bauernhöf ham oft a no an Hausnama, dann nennd ma d'Leid noch dem Hof, vo dems kemman. Kunnt oiso durchaus vorkomma, das oana so seine Nama daklärt:
*"I bin da Bernwieser, schreib mi Huber, hoaß Nikolaus und werd Niki gruafn"*

## Abircherte Werter as ondere Sprouchn

### Asn Franzesischn

Schou vor lengerer Zeit hom se an Haffa franzesische Asdrick ins Boarische abirchert. Es houd ols vornem goltn, wem'ma dej hernumma hout, wal vor olln d Aristokratn om Hof franzesisch gsprocha hom. Ner d Assprouch is a wengal opasst worn.

A Tol vo de gonzn franzesischn Werter wird haintzadoch ower nemmer su oft und vo wenger Lait braucht wej frejers. Dou hejert oans nou ondere boarische Werter oda Werter as da Standardsprouch, bsunders vo de jingern Lait.

### Asn Lateinischn

Aa von Lateinischn hout es Boarische Werter, dej wou in Boarischn efters zon Hejern han ols wej de niatlateinischn oda d Entsprechunga in Standarddeitschn.

### Asn Italienischn und ondere romanische Sprouchn

Sidlich von boarischn Sprouchraum ligt da italienische (romanische). Su hout es Boarische aa Werter vo durtn afgnumma.

### As slawische Sprouchn

Estlich und sidestlich von boarischn Sprouchraum ligt da slawische. Aa vo durtn hout es Boarische Werter afgnumma, bsunders es Boarische in Esterraich.

### Assprouch vo Fremdwerter

Dialekt: Obaboarisch

Im Boarischn san Wöata aus andane Sprachn eigentlich fast imma a soo ausgsprocha worn, wia mas schreibt. Oiso zum Beispui *Klaud(e)-Lorrein-Strass* statt frz. *Clood-Lorä'-Strass* oda *Emeil* statt engl. *Iimäejl*. De ejtane Generation hoit an dera Weis imma no fest. De jüngan Leid gengan dazua üba, de nei zuagroasstn Wöata a soo auszprecha, wia sas im Fernsehn hern oda in da Schui lerna, oiso meistns korrekt in da jeweilign Landessprach - mit aran kloana Schuss boarischa Aussprach drin.

## Variantn in boarischn Wortschoz

In Boarischn gits an Haffa Variantn, des hoisst, dass fia jewals oa Soch mejer wej oa Wort git. A jede Variantn hout quase ira Gai und ira Gschicht. De druntere Tabölln stöllt a por Variantn fia, min jewalinga Raum wous braucht wird.

## Obkirzunga
* MB = middlboarisch 
:* WMB = westmiddlboarisch
:* OMB = ostmiddlboarisch
* SB = südboarisch
* NB = noadboarisch
 
## Schau aa

* Boarische Dialekte im Vagleich
* Boarische Grammatik
* Boarische Sproch
* De boarische Wocha
* Latein im Boarischn
* 

## Quölln und Literatua

* Ludwig Zehetner: *Bairisches Deutsch*, Heinrich Hugendubel Verlag/edition vulpes, Kreuzlingen/Minga/Regensburg, 2005, ISBN 3980702871
* Ludwig Zehetner: *Das bairische Dialektbuch*, Verlag C.H.Beck, Minga, 1985, ISBN 3406305628
* Manfred Renn, Werner König: *Kleiner Bayerischer Sprachatlas*, Deutscher Taschenbuch Verlag, Minga, 2006, ISBN 3423033282
* Werner König: *dtv-Atlas deutsche Sprache*.  Deutscher Taschenbuch Verlag, Minga, 2004, ISBN 3423030259
* Friedrich Kluge, bearb. v. Elmar Seebold: *Etymologisches Wörterbuch der deutschen Sprache/Kluge*, Walter de Gruyter, Berlin/New York, 2002, 24. Auflage, ISBN 3110174731

## Im Netz
* "Mein liebstes bairisches Wort" auf br-online
* Bayrisches Wörterbuch zum Nachschlagen, Lachen oder Schmunzeln